Tabadut id-as-yefka M. A. Salḥi deg usegzawal ameẓẓyan n tsekla i umyeḍres:  d ssenf n wassaɣ n tḍersit. D assaɣ yezdin sin yiḍrisen n tsekla (neɣ ugar), yiwen yewwi-d seg wayeḍ. Assaɣ-agi, yefreq s timmad-is d lesnaf. Di tmuɣli n Genette, Yezmer ad yili wassaɣ gar sin yiḍrisen d awehhi kan: yiwen n uḍris ad d-iwehhi ɣer wayeḍ. Akken yezmer ad yili wassaɣ-agi d tabdert: yiwen n uḍris ad d-yebder wayeḍ 2.